ПРОТОКОЛ № 16

от заседание на комисия „Дисциплинарна дейност и взаимодействие с ИВСС“ към прокурорската колегия на Висшия съдебен съвет, 
проведено на 26 септември 2023 г.

Днес, 26 септември 2023 г., вторник, от 10:30 ч. в сградата на Висшия съдебен съвет, присъствено и чрез видеоконферентна връзка, се проведе заседание на Комисия „Дисциплинарна дейност и взаимодействие с ИВСС“ към прокурорската колегия на ВСС в състав: 

ПРЕДСЕДАТЕЛ:		EВГЕНИ ИВАНОВ 
ЧЛЕНОВЕ:   СВЕТЛАНА БОШНАКОВА – чрез видеоконферентна връзка
	ПЛАМЕН НАЙДЕНОВ
	ГЕОРГИ КУЗМАНОВ – чрез видеоконферентна връзка
	
От администрацията на ВСС: 
Благой Кирилов – младши експерт-юрисконсулт в отдел Дисциплинарни производства“, дирекция „Правна“ – АВСС.
Заседанието протече при следния дневен ред:
1. Предложение от изпълняващия функциите Главен прокурор на Република България за образуване на дисциплинарно производство за налагане на дисциплинарно наказание на Максим Григоров Колев – прокурор във Върховна касационна прокуратура, заведено с вх. рег. индекс № ВСС-12112/20.09.2023 г., по описа на Висшия съдебен съвет.

2. Извлечение от протокол № 17 от заседание на Комисията по правни въпроси към Пленума на Висшия съдебен съвет, проведено на 20 септември 2023 г., относно Закон за изменение и допълнение на Конституцията на Република България.

По дневния ред:

1. ОТНОСНО: Предложение с рег. индекс № ВСС-12112/20.09.2023 г. от изпълняващия функциите Главен прокурор на Република България, за образуване на дисциплинарно производство за налагане на дисциплинарно наказание на Максим Григоров Колев – прокурор във Върховна касационна прокуратура (ВКП).
Светлана Бошнакова: С колегата съм работила дълги години в Касационната прокуратура, включително и в един отдел, и то непосредствено преди да стана член на Съвета, и си правя отвод.

След разисквания и проведено гласуване, 
КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВСС
РЕШИ:

Предлага на прокурорската колегия на Висшия съдебен съвет, съгласно предложението от изпълняващия функциите Главен прокурор на Република България – Борислав Сарафов, да образува дисциплинарно производство, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от Закона за съдебната власт на Максим Григоров Колев – прокурор във Върховна касационна прокуратура.
	(В обсъждането и гласуването не участва г-жа Светлана Бошнакова, поради направен самоотвод.)

2. ОТНОСНО: Извлечение по т. 2 от протокол № 17 от заседание на комисия по правни въпроси към Пленума на Висшия съдебен съвет, проведено на 20.09.2023 г., относно проект на Закон за изменение и допълнение на Конституцията на Република България. 

След разисквания и проведено гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВСС
РЕШИ:

2.1. Не изразява становище по проект на Закон за изменение и допълнение на Конституцията на Република България, изпратен с писмо вх. рег. № ВСС-12074/2023 г. от председателя на Комисия по конституционни въпроси към 49-то Народно събрание
2.2. Да се уведоми комисия по правни въпроси към Пленума на Висшия съдебен съвет за решението на комисията по т. 2.1

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“  КЪМ
ПРОКУРОРСКАТА КОЛЕГИЯ НА ВСС: (П)

ЕВГЕНИ ИВАНОВ